جبل نور

مکہ مکرمہ کے مشرق میں ساڑھے چار کلومیٹر کے فاصلے پر واقع ایک پہاڑ جس کے ایک غار (غار حرا) میں حضرت محمد  بعثت سے قبل عبادت کیا کرتے تھے۔ اور قرآن مجید کی پہلی وحی بھی اسی پہاڑ پر نازل ہوئی۔ یہ پہاڑ مکہ سے طائف جانے والے راستے پر سڑک سے تقریبا میٹر کے فاصلے پر واقع ہے۔ سطح سمندر سے اس پہاڑی کی بلندی 639 میٹر ہے۔ جبل نور دامن میں کچھ پھیلاؤ رکھتا ہے اور پھر اس کے بعد قریبا سیدھا اوپر کو اٹھتا چلا گیا ہے تاہم اس کی چوٹی نوکیلی نہیں۔ پہاڑ کے دامن میں نصف کلومیٹر تک راستہ ہموار ہے اور آگے چڑھائی شروع ہو جاتی ہے۔ اوپر چڑھنے کا راستہ مشرقی سمت سے ہے اور چکر کھاتے ہوئے اوپر جاتا ہے۔
 حوالہ جات 

زمرہ:اسلامی مقدس مقامات
زمرہ:جبرائیل
زمرہ:سعودی عرب کے پہاڑ
زمرہ:مکہ کے پہاڑ